2012.gada 24.jūlijā Rīkojums Nr. 351

Rīgā (prot. Nr. 41 38.§)

**Par transportlīdzekļu atsavināšanu sabiedriskā labuma organizācijai**

1. Saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijas padotībā esošajam Valsts tiesu medicīnas ekspertīzes centram un Paula Stradiņa Medicīnas vēstures muzejam nodot bez atlīdzības sabiedriskā labuma organizācijai – biedrībai "Aktīvās atpūtas centrs jauniešiem" (reģistrācijas Nr.40008144521, juridiskā adrese – "Laubes", Lielvārdes pagasts, Lielvārdes novads, LV-5070, sabiedriskā labuma organizācijas statuss no 2011.gada 15.aprīļa) (turpmāk – sabiedriskā labuma organizācija) – šādu valsts kustamo mantu:

1.1. transportlīdzekli KIA SPORTAGE (valsts numurs DT-4250, izlaiduma gads – 1998., šasijas Nr.KNAJA5536W5119242, atlikusī bilances vērtība – 0 latu);

1.2. transportlīdzekli Mazda 626 (valsts numurs DE-7012, izlaiduma gads – 1998., šasijas Nr.JMZGF14P201158226, atlikusī bilances vērtība – 0 latu).

2. Valsts tiesu medicīnas ekspertīzes centram noslēgt līgumu ar sabiedriskā labuma organizāciju par šā rīkojuma 1.1.apakšpunktā minētās kustamās mantas nodošanu un pieņemšanu, līgumā nosakot, ka:

2.1. izdevumus, kas saistīti ar kustamās mantas reģistrāciju un transportēšanu, sedz sabiedriskā labuma organizācija;

2.2. līgums stājas spēkā pēc tā apstiprināšanas Veselības ministrijā.

3. Paula Stradiņa Medicīnas vēstures muzejam noslēgt līgumu ar sabiedriskā labuma organizāciju par šā rīkojuma 1.2.apakšpunktā minētās kustamās mantas nodošanu un pieņemšanu, līgumā nosakot, ka:

3.1. izdevumus, kas saistīti ar kustamās mantas reģistrāciju un transportēšanu, sedz sabiedriskā labuma organizācija;

3.2. līgums stājas spēkā pēc tā apstiprināšanas Veselības ministrijā.

Ministru prezidenta vietā –

labklājības ministre I.Viņķele

Veselības ministre I.Circene